Zmluva o nájme bytu
uzatvorená v zmysle § 685 a nasl. Občianskeho zákonníka
I.

Zmluvné strany

Prenajímateľ:

Obec Beckov




916 38 Beckov 180




v zastúpení Ing. Jánom Križanom, starostom obce




IČI 00311413




Bankové spojenie 




IBAN 
a

Nájomca:

Miroslava Kubicová



915 01 Nové Mesto nad Váhom, Považská 6




dátum 
II.

Predmet a účel nájmu

Prenajímateľ prenecháva nájomcovi na užívanie bytové priestory školského služobného bytu v objekte Základnej školy J. M. Hurbana, Beckov, vedených na Správe katastra Nové Mesto nad Váhom, list vlastníctva č. 1, na parcele č. KN-C 595/5, súpisné číslo 410.
Prenajímateľ za podmienok dohodnutých touto zmluvou prenecháva do užívania za odplatu nájomcovi jednoizbový byt s príslušenstvom nachádzajúci sa na 1. nadzemnom podlaží so spoločným vchodom pre druhý školský služobný byt. 

III. Opis bytu

Byt je vykurovaný ústredným kúrením zo Základnej školy. Má vlastný elektromer, žumpa je spoločná so školou. Byt je užívania schopný a môže slúžiť dohodnutému účelu. Popis bytu, príslušenstva, jeho vybavenie, technický stav a výmera podlahovej plochy podľa jednotlivých miestností, úhrada za užívanie bytu, údaje o osobách bývajúcich v byte sú uvedené v Evidenčnom liste pre výpočet úhrady na užívanie bytu, ktorý tvorí prílohu č. 1  tejto zmluvy.

IV. Doba nájmu
Zmluva sa uzatvára na dobu neurčitú od 1.10.2016 s podmienkou zamestnaneckého pomeru so ZŠ s MŠ J.M. Hurbana Beckov. 

Pre zánik nájmu platia ustanovenia § 710 – 711 Občianskeho zákonníka pre nájomcu i pre prenajímateľa. Nájomca je povinný vypratať byt aj s príslušníkmi jeho domácnosti do 30 dní od zániku nájmu. Nájomca berie na vedomie, že je povinný po skončení nájomného vzťahu byt uvoľniť bez nároku na bytovú náhradu. Prenajímateľ môže dať nájomcovi výpoveď iba z dôvodov vymedzených v zákone. Ak je daná písomná výpoveď, skončí sa nájom bytu uplynutím tejto lehoty, ktorá je tri mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej strane. 

V. Nájomné a úhrada za plnenia poskytované s užívaním bytu, splatnosť a spôsob platenia

Výška nájomného je stanovená podľa Opatrenia MF SR z 1. decembra 2011 č. 01/R/2011, ktorým sa mení a dopĺňa opatrenie MF SR z 23. apríla 2008 č. 01/R/2008 o regulácii cien nájmu bytov v znení opatrenia z 25. septembra 2008 č. 02/R/2008 z 25.septembra. Spôsob výpočtu nájomného za užívanie bytu, poplatky za služby spojené s nájmom (plyn, vodné a stočné) sú  uvedené v Evidenčnom liste pre výpočet úhrady za užívanie bytu, ktorý tvorí prílohu č. 1 tejto zmluvy 
Poplatky za služby spojené s nájmom sú stanovené zálohovými platbami, ktoré prenajímateľ zúčtuje po ukončení nájmu.
Elektrickú energiu si hradí nájomca sám na základe zmluvy s dodávateľom. Takisto i poplatky za odpad si hradí nájomca sám. 
Výška mesačného nájomného bez služieb a energií je 30,37 €.
Výška mesačného nájomného vrátane zálohových platieb za služby a energie je 44,71 €.
Úhradu za nájom a poskytované služby je nájomca povinný platiť mesačne na účet prenajímateľa v peňažnom ústave Prima banka Slovensko, a.s., IBAN SK8656000000005806963001 zrážkou zo mzdy. Mesačná úhrada za príslušný mesiac je splatná do 15. dňa daného kalendárneho mesiaca. Prenajímateľ je oprávnený zmeniť výšku nájomného , ak sa zmenia cenové predpisy alebo sa zmenia skutočnosti rozhodujúce pre určenie ich výšky, alebo ak prenajímateľ vybaví byt novými predmetmi, ktoré tvoria zariadenie a vybavenie bytu, alebo výmenou doterajšieho zariadenia a vybavenia bytu za nové. Ak nastanú uvedené skutočnosti, je prenajímateľ oprávnený zmeniť výšku nájomného od prvého dňa nasledujúceho kalendárneho mesiaca. V prípade, že nájomca neuhradí nájomné alebo inú zročnú pohľadávku voči prenajímateľovi riadne a včas, má prenajímateľ právo fakturovať zmluvnú pokutu vo výške 0,05 % z dlžnej sumy za každý deň omeškania.
VI. Práva a povinnosti nájomcu a prenajímateľa

Zmluvné strany sa zaväzujú, že svoje práva a povinnosti vyplývajúce z nájomnej zmluvy budú vykonávať v súlade s Občianskym zákonníkom a to najmä:

Prenajímateľ sa zaväzuje odovzdať nájomcovi byt v stave spôsobilom na riadne užívanie a zabezpečiť mu plný a nerušený výkon práv spojených s užívaním bytu. 

Nájomca má popri práve užívať byt aj právo užívať spoločné priestory a zariadenia domu, ako aj požívať plnenia, ktorých poskytovanie je spojené s užívaním bytu.

Pri výkone svojich práv je nájomca povinný dbať, aby sa v dome vytvorilo prostredie zabezpečujúce ostatným nájomcom výkon ich práv.
Nájomca je povinný zabezpečiť vykonanie drobných opráv v byte, starať sa o bežnú údržbu bytu a hradiť náklady s tým spojené.

Nájomca je povinný byt udržiavať v stave spôsobilom na riadne užívanie a po skončení nájmu ho v takom stave odovzdať prenajímateľovi, pričom sa berie ohľad na bežné opotrebenie, ako je obvyklé pri riadnom užívaní a údržbe, inak zodpovedá za škodu, ktorá nesplnením tejto povinnosti prenajímateľovi vznikne.

Nájomca je povinný bez zbytočného odkladu oznámiť prenajímateľovi potrebu vykonania takých opráv v byte, ktoré je povinný znášať prenajímateľ a umožniť vstup do bytu prenajímateľovi za účelom technickej kontroly a vykonania opráv, inak zodpovedá za škodu, ktorá nesplnením tejto povinnosti vznikla. 

Nájomca je povinný odstrániť na vlastné náklady závady a poškodenia v byte alebo spoločných priestoroch domu, ktoré spôsobil on sám, príslušníci jeho domácnosti, ako aj iné osoby, zdržujúce sa v byte alebo dome s jeho súhlasom.

Nájomca sa zaväzuje nevykonávať bez súhlasu prenajímateľa v byte stavebné úpravy a iné podstatné zmeny a to ani na vlastné náklady. 
Nájomca nie je oprávnený dať predmet nájmu do ďalšieho prenájmu alebo výpožičky. 

VII. Záverečné ustanovenia

Zmluvné strany sa zaväzujú, že všetky spory vyplývajúce z nájomnej zmluvy budú prednostne riešiť vzájomnou dohodou.

Vzťahy neupravené touto zmluvou sa spravujú ustanoveniami Občianskeho zákonníka a ďalšími všeobecne záväznými platnými predpismi.

Zmeny a doplnky tejto zmluvy je možné vykonávať len písomnými zmenami alebo dodatkami so súhlasom obidvoch zmluvných strán.

Nájomná zmluva bola vyhotovená v troch rovnopisoch, z ktorých jeden obdrží prenajímateľ, jeden nájomca a jeden ZŠ s MŠ J. M. Hurbana.

Táto zmluva nadobudne platnosť dňom podpisu obidvomi zmluvnými stranami a účinnosť dňom nasledujúcom po dni jej zverejnenia na web stránke prenajímateľa. 

Zmluvné strany prehlasujú, že táto zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

V Beckove, dňa 30.9.2016
Prenajímateľ






Nájomca

...............................................




..................................................

Ing. Ján Križan, starosta obce




Miroslava Kubicová 

